Diari Oficial de la Generalitat Valenciana


Sumari del DOGV 9384, del 15-07-2022 (2022/6618)

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «FV COOP. Albaterense» i la seua infraestructura d'evacuació, amb potència a instal·lar 3078 kW, a situar al terme municipal d'Albatera (Alacant). Expedient ATALFE/2021/19.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6618


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «FV COOP. Albaterense» i la seua infraestructura d'evacuació, amb potència a instal·lar 3078 kW, a situar al terme municipal d'Albatera (Alacant). Expedient ATALFE/2021/19. [2022/6618]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: Cooperativa Eléctrica-Benéfica Albaterense, COOP.V., NIF X87446986 i amb domicili social en avinguda de la llibertat, 45, 03344 Albatera.  
Tipus de central elèctrica: central fotovoltaica denominada «FV COOP. Albaterense», amb potència a instal·lar 3078 kW, incloses les seues infraestructures d'evacuació.  
Emplaçament grups generadors: polígon 6, parcel·les 357 i 364 del terme municipal d'Albatera (Alacant).  
Emplaçament infraestructura d'evacuació: polígon 6, parcel·les 394, 424, 423, 363 i 357, del terme municipal d'Albatera (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: «Projecte de la instal·lació» i «Annex esmena».  
- Projectes infraestructura evacuació. Denominació: «Projecte cpm abonat» i «Projecte CT abonat» i «Projecte lSMT abonat» i «Projecte lSAMT».  
- Estudis d'integració paisatgística (planta i línia).  
- Memòria justificativa del compliment dels criteris del Decret llei 14/2020.  
- Informe agrològic.  
- Pla de desmantellament i restitució del terreny i entorn afectat.  
  
- Separates dirigides a:  
Ajuntament d'Albatera.  
Confederació Hidrogràfica del Segura.  
Conselleria d'Agricultura, Desenvolupament Rural, Emergència Climàtica i Transició Ecològica.  
Distribuidora Eléctrica Albaterense Ntra. Sra. de la Luz, SLU.  
Pressupost: 1.355.704 ?.  
Característiques principals:  
La central fotovoltaica denominada «FV COOP. Albaterense», de 3078 kW, està composta per un camp generador de 6156 mòduls fotovoltaics de 500 Wp que suposen una potència pic total de 3078 kWp, muntats directament sobre el sòl en estructura fixa amb un angle de 30° orientats al sud. Aquests mòduls fotovoltaics es connecten amb un inversor amb una potència nominal de 3510 kW.  
La potència concedida d'accés a la xarxa de distribució és de 3100 kW.  
Centre de transformació de 600 V a 20 kV.  
Línia subterrània d'abonat (20 kV) de 175 metres.  
Centre de protecció i mesura.  
Línia d'evacuació (20 kV) mixta a cedir a l'empresa distribuïdora: línia subterrània de 25 metres i línia aèria de 437,17 metres.  
El punt de connexió de la instal·lació fotovoltaica amb la xarxa de distribució es realitzarà en la línia existent d'alta tensió (20 kV) ATLINE/2017/54/03 (suport 010-862 a substituir) de Distribuidora Eléctrica Albaterense Ntra. Sra. de la Luz, SLU; que aigües amunt connecta amb la xarxa de distribució d'i-DE Redes Eléctricas Inteligentes, SAU, en la línia Albatera-20 kV en el CTC REV. ELEC. Albatera (T); amb afecció en el nus de transport Rocamora 400 kV de REE.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 d'agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació que s'esmenta en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat en el c/ Churruca, 29 CP 03511 Alacant, així com dirigir al dit servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15824&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 21 de juny de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.